22. 4. 92 De Europæiske Fællesskabers Tidende Nr. L 104/77 KOMMISSIONENS BESLUTNING af 26. marts 1992 om indsamling af oplysninger om konkurrencer for enhovede dyr som omhandlet i artikel 4, stk. 2, i Rådets direktiv 90/428/EØF (92/216/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Ovprettelse af Det Europæiske Økonomiske Fællesskab, under henvisning til Rådets direktiv 90/428/EØF af 26. juni 1990 om samhandelen med enhovede dyr bestemt til konkurrencer og om fastsættelse af betingel- serne for deltagelse i disse konkurrencer ()), særlig artikel 4, stk. 3, og ! ud fra følgende betragtninger : | Det påhviler medlemsstaterne at underrette Kommis- sionen om brug af de muligheder, som gives af artikel 4, stk. 2, første led, i direktiv 90/428/EØF, og endvidere at underrette Kommissionen og de øvrige medlemsstater om kriterierne for tildeling af de midler, der omhandles i artikel 4, stk. 2, andet led, i samme direktiv ; som gennemførelsesbestemmelse til artikel 4 i direktiv 90/428/EØF bør den enkelte medlemsstat i første omgang udpege en koordinerende myndighed, der har til opgave at indsamle de nødvendige oplysninger ; de i denne beslutning fastsatte foranstaltninger er i over- ensstemmelse med udtalelse fra Den Stående Zootekniske Komité — VEDTAGET FØLGENDE BESLUTNING : Artikel 1 1. Hver medlemsstat udpeger en koordinerende myndighed, der skal indsamle oplysninger om : — konkurrencer som omhandilet i artikel 4, stk. 2, første led, i direktiv 90/428/EØF, der arrangeres på dens område — de fastlagte kriterier for tildeling af de midler, der omhandles i artikel 4, stk. 2, andet led, tredje afsnit, i direktiv 90/428/EØF. 2. Hver medlemsstat meddeler Kommissionen navn og adresse på den ifølge stk. 1 udpegede koordinerende myndighed. Kommissionen udarbejder på grundlag af denne meddelelse en fortegnelse over de koordinerende myndigheder. Fortegnelsen offentliggøres i De Europæ- iske Fællesskabers Tidende, C-udgaven. Artikel. 2 Denne beslutning er rettet til medlemsstaterne. Udfærdiget i Bruxelles, den 26. marts 1992. På Kommissionens vegne Ray MAC SHARRY Medlem af Kommissionen () EFT nr. L 224 af 18. 8. 1990, s. 60.